Missatge: ColòmbiaLes FARC alliberen el sergent colombià Pablo Moncayo després de 12 anys segrestat Actualitzat a les 10:02 h   31/03/2010Les FARC han alliberat el sergent colombià Pablo Emilio Moncayo, que feia 12 anys que estava segrestat. La guerrilla l'ha entregat a una missió humanitària, liderada per la senadora Piedad Córdoba, en algun punt de la selva, al sud del país. Quan el temps ho ha permès, aquesta missió l'ha portat en helicòpter fins a l'aeroport de Florencia, a Colòmbia, on, finalment, s'ha pogut retrobar amb la família.Pablo Emilio Moncayo era un dels ostatges de les FARC que feia més temps que estava segrestat. Després de ser alliberat, el canal Telesur ha difós les primeres imatges del sergent, que portava un vestit de camuflatge de l'exèrcit i que ha pogut parlar amb els seus familiars a través d'un telèfon satèl·lit. El mal temps ha retardat més de tres hores el retrobament amb la família, però finalment, cap a la 1 de la matinada hora catalana, l'helicòpter de l'exèrcit brasiler que l'ha portat a casa ha aterrat a Florencia. Moncayo és l'últim ostatge que les FARC alliberaran de manera unilateral. El grup colombià ha anunciat que a partir d'ara els altres segrestats seran alliberats a canvi de guerrillers empresonats.http://www.3cat24.cat/video/2809290

Resposta: Uau, un militar... i quina diferència hi ha amb els presos -que tot sovint ho són més de 12 anys- de les FARC? Que el fet de tenir un exèrcit regular i el suport de la comunitat internacional ja legitima el narcogovern colombià i fa que s'hagi de blasmar la seva oposició? Hipòcrites tots els que critiquen la violència tot ostentant-ne el monopoli legal.